CELEX: 32013D0373
Language: lv
Date: 2013-07-09 00:00:00
Title: 2013/373/ES: Padomes Īstenošanas lēmums ( 2013. gada 9. jūlijs ), ar ko apstiprina Īrijas makroekonomikas korekcijas programmas atjauninājumu

12.7.2013   
            
            
               LV
            
            
               Eiropas Savienības Oficiālais Vēstnesis
            
            
               L 191/10
            
         PADOMES ĪSTENOŠANAS LĒMUMS
   (2013. gada 9. jūlijs),
   ar ko apstiprina Īrijas makroekonomikas korekcijas programmas atjauninājumu
   (2013/373/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes Regulu (ES) Nr. 472/2013 (2013. gada 21. maijs) par to eurozonas dalībvalstu ekonomiskās un budžeta uzraudzības pastiprināšanu, kurās ir vai kurām draud nopietnas finanšu stabilitātes grūtības (1), un jo īpaši tās 7. panta 5. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Regula (ES) Nr. 472/2013 attiecas uz dalībvalstīm, kas jau saņem finanšu palīdzību, tostarp no Eiropas finanšu stabilizācijas mehānisma (EFSM) un/vai Eiropas finanšu stabilitātes instrumenta (EFSI), sākot ar minētās regulas spēkā stāšanās dienu.
            
         
               (2)
            
            
               Regula (ES) Nr. 472/2013 nosaka noteikumus attiecībā uz makroekonomikas korekciju programmas apstiprināšanu dalībvalstīm, kuras saņem šādu finanšu palīdzību, un kad attiecīgā dalībvalsts saņem palīdzību gan no EFSM, gan no citiem avotiem, tie ir jāsaskaņo ar Padomes Regulu (ES) Nr. 407/2010 (2010. gada 11. maijs), ar ko izveido Eiropas finanšu stabilizācijas mehānismu (2).
            
         
               (3)
            
            
               Īrijai ir piešķirta finanšu palīdzība gan no EFSM ar Padomes Īstenošanas lēmumu 2011/77/ES (2010. gada 7. decembris) par Savienības finanšu palīdzības piešķiršanu Īrijai (3), gan no EFSI.
            
         
               (4)
            
            
               Lai nodrošinātu konsekvenci, apstiprinot makroekonomikas korekciju programmas Īrijai atjauninājumu saskaņā ar Regulu (ES) Nr. 472/2013, būtu jāatsaucas uz attiecīgajiem Īstenošanas lēmuma 2011/77/ES noteikumiem.
            
         
               (5)
            
            
               Saskaņā ar Īstenošanas lēmuma 2011/77/ES 3. panta 9. punktu Komisija sadarbībā ar Starptautisko Valūtas fondu (SVF) un saziņā ar Eiropas Centrālo banku (ECB) ir veikusi desmito pārskatīšanu attiecībā uz Īrijas iestāžu progresu pieņemto pasākumu īstenošanā, kā arī saistībā ar minēto pasākumu efektivitāti un ekonomisko un sociālo ietekmi. Šīs pārskatīšanas rezultātā jāveic dažas izmaiņas pašreizējā makroekonomikas korekciju programmā.
            
         
               (6)
            
            
               Minētās izmaiņas ir izklāstītas Padomes Īstenošanas lēmumā 2013/372/ES (4), ar ko groza Īstenošanas lēmumu 2011/77/ES,
            
         IR PIEŅĒMUSI ŠO LĒMUMU.
   1. pants
   Īstenošanas lēmuma 2011/77/ES 3. panta 10. punktā norādītie pasākumi, kas Īrijai jāveic 2013. gadā kā daļa no savas makroekonomikas korekcijas programmas, ar šo ir apstiprināti.
   2. pants
   Šis lēmums stājas spēkā tā paziņošanas dienā.
   3. pants
   Šis lēmums ir adresēts Īrijai.
   
      Briselē, 2013. gada 9. jūlijā
      
         
            Padomes vārdā –
         
            priekšsēdētājs
         
         L. LINKEVIČIUS
      
   
   
      (1)  OV L 140, 27.5.2013., 1. lpp.
   
      (2)  OV L 118, 12.5.2010., 1. lpp.
   
      (3)  OV L 30, 4.2.2011., 34. lpp.
   
      (4)  Sk. šā Oficiālā Vēstneša 9. lpp.